George Clooney

**George Timothy Clooney**, nado o 6 de maio de 1961, é un actor de cine e televisión estadounidense gañador dos premios Oscar e Globo de Ouro.

## Traxectoria 
A **George Clooney** o vencello co mundo do espectáculo vénlle de familia. O seu pai, Nick Clooney, era un presentador de televisión moi popular en Cincinnati. De neno George acudía con frecuencia ós estudios para velo traballar e mesmo aparecer ante as cámaras. A súa nai, Nina Warren, dedicábase á política e tamén ten unha irmá máis vella chamada Ada (1958).

Ademais do seu pai, conta con varios artistas na súa familia, como é o caso do seu tío José Ferrer (gañador dun Oscar ó mellor actor en 1950 polo filme *Cyrano de Bergerac*), os seus curmáns Miguel e Gabe Ferrer e a súa tía Rosemary Clooney, actriz e cantante.

Foi descuberto para o gran público pola serie ER (Urxencias), o papel que o lanzou á fama, aínda que levaba case unha década traballando en series de televisión. Non tardou en cativar a público e crítica con filmes como *O Brother, Where Art Thou?* ou Three Kings.

Aínda que a súa primeira gran paixón non foi a interpretación, senón o béisbol, non puido ver cumprido o seu soño de ser xogador profesional.

Descubriu o cine grazas a un curmán seu, fillo do actor Jose Ferrer, quen o animou a intervir nun filme cun breve papel. A película nunca se estreou, pero Clooney considerou daquela seriamente a posibilidade de dedicarse á interpretación. Decidiu trasladarse aos Ánxeles, onde durante anos estivo traballando como actor secundario en infinidade de series de televisión. Chegou a ser o actor descoñecido mellor pagado de Hollywood.

Todo cambiou a mediados dos 90, cando participou en ER. A serie tivo enorme éxito e converteu a George Clooney nunha auténtica estrela. A partir de entón empezaron a choverlle ofertas para o cine. A súa primeira gran produción foi From Dusk Till Dawn, un filme vampírico de suspense dirixido por Robert Rodríguez e Quentin Tarantino.

Traballo tras traballo, George Clooney foise consolidando coma unha das grandes estrelas de Hollywood tanto polo seu atractivo como polo seu talento. Na súa filmografía destacan títulos como a comedia romántica One Fine Day, xunto a Michelle Pfeiffer; *Batman e Robin*, onde interpretaba ó home morcego; Out of Sight, un intelixente filme de suspense de Steven Soderbergh; ou o drama bélico Tres reis, polo que cultivou moi boas críticas.

Nos últimos tempos puidemos velo en ''Ocean's Eleven*, *A tormenta perfecta* e *O Brother, Where Art Thou?*, a comedia dos irmáns Coen coa que Clooney levou un Globo de Ouro. Anos máis tarde repetiu con estes directores noutra comedia, *Intolerable Cruelty*, que protagonizou xunto a Catherine Zeta-Jones.

Ademais, asociouse a Steven Soderbergh como produtor: ambos son responsables de *Welcome to Collinwood*, unha comedia negra na que George ten un pequeno papel como actor; o filme de suspense *Insomnia*, con Al Pacino e Robin Williams, e *Solaris*, protagonizada por Clooney e dirixida por Soderbergh. Tamén debutou como director con Confessions of a Dangerous Mind, na que tamén actúa.

Tralo seu debut como director, repetiu recentemente a experiencia con Good Night, and Good Luck, onde interpretou ademais un papel secundario. Grazas a este impecable traballo foi nomeado ó Oscar 2005 como mellor director. E aínda que finalmente, foi Ang Le quen levou ese Oscar, Clooney recolleu a súa primeira figura como actor secundario pola súa interpretación en Syriana.

Este mesmo ano estreou *O bo alemán'', xunto a Cate Blanchett. Presentou ademais a terceira parte da saga Ocean's, Ocean's Thirteen, no pasado Festival de Cannes. Estímase que este ano estree Michael Clayton, que protagoniza; e ten outra película en posprodución.

En televisión, á marxe de ER, destacan as súas aparicións en series cómicas de televisión, como *Roseanne* e *Friends*.

No relativo á súa vida persoal, casou en 1989 con Taila Balsam, da que se dicorciou en 1992. A súa actual parella é a actriz chilena Leonor Varela.

## Filmografía como actor 
* Up in the Air (2009) de Jason Reitman
* ''Ocean's Thirteen* (2007) de Steven Soderbergh
* Michael Clayton (2006) de Tony Gilroy
* *O bo alemán*, (2006) de Steven Soderbergh
* Syriana (2005) de Stephen Gaghan
* Good Night, and Good Luck (2005) de George Clooney
* *Ocean's Twelve* (2004) de Steven Soderbergh
* Intolerable Cruelty (2003) de Joel Coen e Ethan Coen
* Spy Kids 3-D: Game Over (2003) de Robert Rodriguez
* Confessions of a Dangerous Mind (2002) de George Clooney
* *Solaris* (2002) de Steven Soderbergh
* Welcome to Collinwood (2002) de Anthony Russo e Joe Russo
* *Ocean's Eleven* (2001) de Steven Soderbergh
* Spy Kids (2001) de Robert Rodríguez
* *A tormenta perfecta* (2000) de Wolfgang Petersen
* O Brother, Where Art Thou? (2000) de Joel Coen e Ethan Coen
* Three Kings (1999) de David O. Russell
* South Park: Bigger Longer & Uncut (1999) de Trey Parker
* The Thin Red Line (1998) de Terrence Malick
* Out of Sight (1998) de Steven Soderbergh
* *O pacificador'' (1997) de Mimi Leder
* Batman & Robin (1997) de Joel Schumacher
* One Fine Day (1996) de Michael Hoffman
* Curdled (1996) de Reb Braddock
* Aberto ata o amencer (1996) de Robert Rodriguez
* The Harvest (1993) de David Marconi
* Unbecoming Age (1992) de Alfredo Ringel e Deborah Ringel
* Red Surf (1990) de H. Gordon Boos
* Return of the Killer Tomatoes! (1988) de John De Bello
* Return to Horror High (1987) de Bill Froehlich
* Grizzly II: The Predator (1987)

## Filmografía como director 
* Good Night, and Good Luck (2005)
* Confessions of a Dangerous Mind (2002)
 	
## Premios 
### Oscars 
### Globos de Ouro 
### Screen Actors Guild 
## Véxase tamén 
### Ligazóns externas 
* Sitio oficial en español de "Ahora son 13"